สวัสดีครับ แฟนผมทานยาคุมแบบ28เม็ดจนหมดแผง วันรุ่งขึ้นผมมีอะไรกับแฟนตอนช่วงกลางวันและหลั่งใน ตกกลางคืนแฟนก็เริ่มทานยาคุมเม็ดที่1ของแผงใหม่ แบบนี้จะมีโอกาสท้องมั้ยครับ
สวัสดีค่ะ หากที่ผ่านมาได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน และทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99%และหากได้ทานจนครบ 28 เม็ด และได้เริ่มแผงใหม่ในวันถัดไป โดยทานในเวลากลางคืนเวลาเดิมที่เคยทาน ยาคุมกำเนิดก็จะออกฤทธิ์คุมกำเนิดได้ต่อเนื่อง โอกาสที่จะตั้งครรถ์นั้นถือว่าน้อยมากแต่หากทานครบ 28 เม็ดแล้ว ไม่ได้เริ่มทานยาคุมในวันถัดไป แต่เว้นไป 1 วัน แล้วไปเริ่มอีกวัน ฤทธิ์ของยาคุมกำเนิดในการป้องกันการตั้งครรภ์ก็จะลดลงได้ โอกาสที่จะตั้งครรภ์อาจมีเพิ่มมาเล็กน้อยค่ะ